Pirmsskola 6 gadi

**Modulis: Plaukstošas personības**

**Tēma: Varoņi**

**Tēmas atsegums**

**Tēmas apguve strukturēta trīs nodarbībās:**

1. nodarbība – Tikumu supervaroņa izveidošana

2. nodarbība – Slaveni varoņi

3. nodarbība – Mūsu varoņi

**Tēmas apguves mērķi:**

***Zināšanas: veidot priekšstatu par to,***

* kā var izmantot tikumus, lai palīdzētu citiem;
* kas cilvēku padara drosmīgu;
* kādi tikumi un īpašības piemīt drosmīgiem cilvēkiem;
* kurus tikumus parāda ietekmīgi cilvēki;
* ko var mācīties no drosmīgiem un ietekmīgiem cilvēkiem;
* kas padara cilvēku par varoni;
* kuri ir mūsējie varoņi un kādi tikumi viņiem piemīt;
* vai ir nepieciešams kādam līdzināties un kādēļ.

***Morālās prasmes: sekmēt šādu morālo ieradumu veidošanos bērnos:***

* izmantot tikumus, lai palīdzētu citiem;
* būt par uzticamu, līdzjūtīgu un godīgu draugu;
* rūpēties par izveidoto draudzību un līdzcilvēkiem;
* spēt risināt konfliktus mierīgā un cieņpilnā ceļā.

**Tēmā aplūkotās vērtības un tikumi**

|  |  |  |
| --- | --- | --- |
|  | **No Pirmsskolas izglītības vadlīnijām** | **Papildus no programmas “e-TAP”** |
| **Vērtības** | Dzīvība, kultūra, Latvijas valsts, brīvība, cilvēka cieņa | Cilvēks, atbildība, patiesība, harmonija |
| **Tikumi** | Atbildība, centība, drosme, godīgums | Dāsnums, izpalīdzība, pateicīgums, pašiedziļināšanās, pašiniciatīva |

**Pārdomas skolotājiem:**

Spēja veidot stipras un pozitīvas attiecības ar citiem atkarīga no apzinātas rakstura iezīmju un savu pozitīvo īpašību attīstīšanas, iegūstot tikumus. Tādas izglītības iestādes kontekstā, kura veicina atvērtība jaunumam un citu īpašību sekmēšanu, tas nozīmē palīdzēt bērniem noticēt saviem sasniegumiem, nepadoties, veicot uzdevumus, strādāt pie ilgtermiņa sasniegumiem un turpināt darbu neatkarīgi no neveiksmēm. Līdz ar izpratni par pašcieņas un pašvērtības nozīmi bērniem jāizkopj tādas īpašības kā godīgums, drosme, pazemība, laipnība, dāsnums, uzticamība un taisnīguma izjūta.

**Tikumu praktizēšanas iespējas:**

* Skolotājs varētu organizēt vienkāršu pasākumu, kurā bērni ‘varonīgi’ iesaistās kādā labā darbā (rotaļlietu sakārtošana, trauku mazgāšana), izceļot to, ka mazie izpalīdzības darbi arī ir varonības izpausme, ja tie tiek darīt rūpīgi un ar mīlestību.